**LOLLAND-FALSTERS LÆRERFORENING**

**GARTNERVÆNGET 4**

**4800 NYKØBING F.**

**Hjemmeside: kreds68.org**

**E-mail:** **068@dlf.org**

**Tlf.: 54 82 25 64**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Nykøbing, den 27. maj 2016

**Ferieregler 2016 - TR-orientering**

**Afvikling af den kommende ferie:**

**Ferieåret er startet 1. maj 2016** og skal bruges til at afvikle ferie optjent i kalenderåret 2015. Ved fuldtidsbeskæftigelse i hele 2015 har man optjent 5 ugers ferie og 5 dages ferie kaldet 6. ferieuge. . For en fuldtidsansat betyder det, at der er optjent 185 ferietimer og 37 timer i 6. ferieuge. For deltidsansatte reduceres timerne forholdsmæssigt.

**I både Lolland og Guldborgsund kommune er de 5 uger placeret således:**

* 4 uger: Afvikles i sommeren 2016 i perioden 4. juli til og med 31. juli 2016.
* 1 uge: Afvikles i uge 42 2016.

**6. ferieuge kan med Ok 15 forliget afholdes som en hel uge eller som enkeltdage. Hvis 6.ferieuge dage afholdes på dage, hvor der ikke er planlagt arbejde nedbringer dette årsnormen.**

**For begge kommuner gælder følgende:**

* Hvis der ønskes udbetaling, vil dette ske ultimo maj 2017. Hver feriedag af 6. ferieuge har en værdi af 0,5 % af årslønnen.

**Hvis man har fået ny arbejdsgiver i 2015**, så har man inden 1. maj 2016 modtaget feriemeddelelse, som skal bruges i forbindelse med ferie, som afholdes i ferieåret 2016/2017 (perioden 1. maj 2016 til 30. april 2017).

Man kan bestille sine feriepenge på Borger.dk : https://www.borger.dk/Sider/Oversigt-ferie.aspx

**Hvis man er nyansat i 2015.**

Hvis man **ikke** har været beskæftiget hele 2015, så vil der ske løntræk i den del af ferien, hvor man ikke har optjent ferie hos sin nuværende arbejdsgiver. – der kan så være mulighed for dagpenge (ved medlemsskab af a-kasse).

 ***NB! Det er meget vigtigt, at man kontakter a-kassen/jobcentret vedrørende dette - inden feriestart***

**Anvendelse af feriepenge:**

Man anvender sine feriepenge i følgende rækkefølge:

* Man anvender først ferie med løn
* Derefter anvender man evt. ferie fra tidligere arbejdsgiver.
* Så anvender man feriedagpenge (kræver medlemskab af a-kasse)
* Til sidst melder man sig ledig i Jobcentret og får dagpenge (kræver medlemskab af a-kasse og optjent ret til dagpenge).

I dagpengeperioden må man **ikke** holde/tage på ferie – man skal kunne klare rådighedsforpligtelsen.

* Spørg i kredsen, 54822564
* Spørg i a-kassen, 70100018

Vær opmærksom på reglerne for erstatningsferie ved sygdom **under** ferie. Du skal snarest muligt melde sygdom, som skal lægeligt dokumenteres, til HR løn- og personale.

**På DLF’s hjemmeside (**[**www.dlf.org**](http://www.dlf.org)**) kan du læse mere om feriereglerne under ”Løn og vilkår”vælg ”ferie”. På DLF – A`s hjemmeside ( [www.dlfa.dk](http://www.dlfa.dk)) kan du læse mere under ”jeg skal holde ferie”.**

 Venlig hilsen

Carsten Larsen og Karina Ørum